**Szentendre Város Önkormányzat Képviselő-testületének**

**36/2020. (IX.15.) önkormányzati rendelete**

**egyes anyakönyvi események szabályairól szóló 31/2017. (IX. 15.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvénye 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és az anyakönyvi eljárásról szóló 2010. évi I. törvény 96. §-ban meghatározott feladatkörében eljárva az egyes anyakönyvi események szabályairól szóló 31/2017. (IX.15.) önkormányzati rendeletét az alábbiak szerint módosítja**:**

1. § Szentendre Város Önkormányzat Képviselő-testületének az egyes anyakönyvi események szabályairólszóló 31/2017. (IX. 15.) önkormányzati rendelet 5. §-a helyébe a következő rendelkezés lép:

„5. §

Az eseményeken közreműködő anyakönyvvezető díja

(1) Az eljáró anyakönyvvezetőt a hivatali munkaidőn túl

a) hivatali helyiségben egy anyakönyvi esemény lebonyolítása esetén bruttó 15.000,- Ft, több anyakönyvi esemény lebonyolítása esetén napi bruttó 20.000,- Ft,

b) hivatali helyiségen kívül történő anyakönyvi esemény lebonyolítása esetén eseményenként bruttó 30.000,- Ft,

külön díjazás illeti meg.

(2) Egy napon a hivatali munkaidőn túl hivatali helyiségben csak egy anyakönyvvezető tarthat anyakönyvi eseményt.

(3) Az anyakönyvvezető minden hónap 10. napjáig a közreműködés tényleges rendje alapján nyilvántartást készít, melyet a Jegyző igazol.

(4) Az anyakönyvvezetőt minden évben külön ruházati juttatás illeti meg, melynek mértéke a mindenkori illetményalap 100%-a, és tárgyév október 15. és október 30. napja között kerül kifizetésre.”

2. § Ez a rendelet a kihirdetését követő napon lép hatályba.

Szentendre, 2020. szeptember 9.

 **Fülöp Zsolt dr. Schramm Gábor**

 polgármester jegyző

**Záradék:**

A rendelet 2020. szeptember 15-én került kihirdetésre.

**dr. Schramm Gábor**

 jegyző